Siener in die suburb​​s – Roekeloos
Gepubliseer deurRoekeloos	 30/09/2015 21/06/2016 Los kommentaar op Siener in die suburb​​s
Vele snobistiese teatergangers het die stuk in die jare sewentig afgemaak met: “Daar bestaan nie sulke mense nie.” Maar daar was, daar is, en hulle is dalk jou bure. En met ‘n tikkie ongemak weet jy dat wat toé al die daaglikse lot van vele vroue was, vandag die siekte van ons tyd is.
Siener in die suburbs speel af teen ‘n agtergrond van maatskaplike verval, maar die fokus bly op die komplekse onderlinge menseverhoudings.
En soos die geval is met die meeste goeie teater, is daar ‘n tydloosheid aan hierdie drama. Dit is mense dié … wat vasgekeer is in ‘n goor oerwoud van stinkende straatjies, gangetjies en vullisemmers. Dit is verknoeide en inmekaar gekoekte lewens, hopeloos, vooruitsigloos. Maar elkeeen in homself: ‘n hele mens, met sy eie liefde en haat. As ons Afrikaanse teater wil hê, eietyds, met geweld, rou, verskriklik, maar met groot liefde en begrip geskryf, en bowenal met kennis van wat kán, móét en daarom mág, laat dit dan só daar uitsien.
Regisseur Heinrich Reisenhofer bring sy intense belangstelling in menslike en sosiale kwessies na hierdie ikoniese kultuurskat.
Met: Shaleen Surtie-Richards, Christo Davids, Brendon Daniels, Andrea Frankson, Dann-Jaques Mouton, Ivan Abrahams en Crystal Donna Roberts
Regie: Heinrich Reisenhofer
Teks: PG du Plessis
Teksverwerking: Oscar Petersen
Vervaardiger: Alexa Strachan
Ontwerp: Kosie Smit
Tydsduur: 120 minute (15 minute pouse ingesluit)
Clover Aardklop 2015
6 Okt 19:30
9 Okt 09:00
Gepubliseer deurRoekeloos 30/09/2015 21/06/2016 Gepubliseer inTeaterSleutelwoorde: Aardklop, Alexa Strachan, Andrea Frankson, Brendon Daniels, Christo Davids, Crystal Donna Roberts, Dann-Jacques Mouton, Heinrich Reisenhofer, Ivan Abrahams, Jeanne Steenkamp, Kosie Smit, Oscar Petersen, PG du Plessis, Shaleen Surtie-Richards
’n Vlugtog terug in die arms van die bose
Monica Bellucci, Malèna